|  |
| --- |
| PRITARTA |
| Klaipėdos miesto savivaldybės |
| tarybos |
| sprendimu Nr. . |

**BĮ KLAIPĖDOS MIESTO NAKVYNĖS NAMŲ 2022 METŲ VEIKLOS ATASKAITA**

**1. Įstaigos pristatymas.**

1.1. BĮ Klaipėdos m. nakvynės namai veikla vykdoma adresais: Viršutinė g. 21, Tel. 8 46 311 204; Šilutės pl. 8 46 311204; Dubysos g. 39, Tel. 8 46 415473, Elektroninis paštas [info@nakvynesnamai.lt](mailto:info@nakvynesnamai.lt), elektroninė svetainė - www.nakvynesnamai.lt.

1.2. Įstaigos vadovas – Alma Kontrimaitė

1.3. Darbuotojų ir pareigybių skaičius:

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Darbuotojų skaičius |
| 1. | Įstaigos vadovas | A2 | 1 |
| 2. | Įstaigos vadovo pavaduotojai | A2 | 2 |
| 3. | Struktūrinių padalinių vadovai | A2 | - |
| 4. | Specialistai: | | |
| 4.1. | Psichologas | A1 | 1 |
| 4.2. | Socialiniai darbuotojai | A2 | 10 |
| 4.3. |  | B |  |
| 5. | Kvalifikuoti darbuotojai | C | 13 |
| 6. | Darbuotojai | D | 3 |
| 7. | Pedagoginiai darbuotojai: | | |
| 7.1. |  | A1 |  |
| 7.2. |  | A2 |  |
| 7.3. |  | B |  |
| Iš viso | | – | 30 |

1.4. Patikėjimo teise valdomos patalpos:

|  |  |
| --- | --- |
| Pastatai (nurodyti adresus) | Plotas (kv. m) |
| Viršutinė g. 21 | 681,90 |
| Šilutės pl. 8 | 475,89 |
| Dubysos g. 39 | 401,28 |

1.5. Finansinė informacija:

|  |  |  |  |  |
| --- | --- | --- | --- | --- |
| Finansavimo šaltinis | Lėšos (tūkst. eurų) | | | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 839,1 | 819,2 | 98 | Asignavimai nepanaudoti dėl laikinai neužimto psichologo etato, laikino darbuotojų nedarbingumo, nepanaudotų išeitinių išmokų. |
| Specialioji tikslinė dotacija (VB) | 37,6 | 37,6 | 100 | Gauta dotacija soc. paslaugų srities darbuotojų DU didinimui, taip pat dotacija patirtoms išlaidoms valdant situaciją, susidariusią dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, kompensuoti |
| Įstaigos gautos pajamos (surinkta pajamų SP), iš jų: | 10,8 | 10,2 | 94 |  |
| Pajamų išlaidos (SP) | 10,8 | 10,2 | 94 | Lėšos nepanaudotos, nes buvo pervestos į iždą metų pabaigoje. |
| Projektų finansavimas (ES; VB;SB) |  |  |  |  |
| Kitos lėšos (parama 2 % GM ir kt.) |  |  |  |  |
| Iš viso | 887,5 | 867,0 | 98 | 887,5 |
| Kreditinis įsiskolinimas (pagal visus finansavimo šaltinius) 20xx m. sausio 1 d. | | | 10,0 | Kreditorinis įsiskolinimas susidarė už fizinės apsaugos, ryšių, transporto, komunalines bei kitas administracines paslaugas. |

**2. Įstaigos veiklos rezultatai (**veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

|  |  |  |
| --- | --- | --- |
| **1. Tikslas – Užtikrinti kokybišką ir efektyvų socialinių paslaugų teikimą socialinės rizikos suaugusiems asmenims Klaipėdos mieste.** | | |
| * 1. **Uždavinys – Teikti ir organizuoti kokybiškas socialines paslaugas** | | |
| Priemonės | Rezultato vertinimo kriterijai | Pasiekti rezultatai |
| * + 1. Tinkamas ir racionalus lėšų, surinktų iš asmenų, mokančių už Apgyvendinimo paslaugas panaudojimas | Skirti asignavimai naudojami teisės aktų nustatyta tvarka | Vadovaujantis gautais Savivaldybės Planavimo ir analizės bei Biudžetinių įstaigų centralizuoto apskaitos; Personalo; Socialinės paramos skyrių atsiliepimais: įstaigoje užtikrinamas savalaikis finansinių dokumentų pateikimas, skirti asignavimai naudojami teisės aktų nustatyta tvarka. |
| * + 1. Papildomas lėšų, paramos ir/ar labdaros skirtos paslaugų gavėjams pritraukimas | Gautos lėšos, labdara, parama ir jų panaudojimas | 2022 m. spalio 14-15 d. darbuotojai dalyvavo rudeninėje maisto labdaros ir paramos fondo „Maisto banko“ akcijoje.  2022 m. gauta parama maisto produktais, rūbais buvo tikslingai išdalinta paslaugų gavėjams. |
| * + 1. Socialines paslaugas teikiančių, administracijos darbuotojų ir kito personalo kvalifikacijos kėlimo mokymai | Organizuotų mokymų skaičius | Organizuoti mokymai:  Administracinio pobūdžio- 16 ak.val. (1 darbuotojas);  Korupcijos srityje -35 ak. val. (2 darbuotojai).  Visi socialinių paslaugų srities darbuotojai tobulindami savo profesinę kompetenciją, dalyvavo 525 ak. val. mokymuose per kalendorinius metus.  Supervizijose dalyvavo 11 darbuotojų. |
| * + 1. Organizuojami mokymai profesinių kompetencijų temomis | Darbuotojų skaičius, kuriems organizuoti profesinių kompetencijų tobulinimas | 15 darbuotojų - 65 ak.val. socialinių paslaugų srities mokymuose.  2 darbuotojai – 8 ak.val. asmens duomenų apsaugos srityje.  1 darbuotojas – 16 ak.val. viešųjų pirkimų srityje.  Intervizijos organizuotos 4 kartus. |
| * + 1. Rezultatų analizė (ataskaitų rašymas ir analizė) | Atliktų paslaugų kokybės tyrimų skaičius | Vykdyti vidaus įstaigos teikiamų paslaugų kokybės bei nakvynės namų darbuotojų psichologinės savijautos darbe ir paslaugų kokybės vertinimotyrimai (2022-11-14 iki 2022-11-23), adresais Viršutinė g. 21 ir Dubysos g. 39. Tyrime dalyvavo įstaigos darbuotojai, LAP ir ANNP paslaugų gavėjai. Vadovaujantis tyrimo ataskaitų duomenimis apklausta 90 % laikino apnakvindinimo (LAP) bei 90 % apgyvendinimo paslaugų gavėjų. Apgyvendinimo paslaugą gaunantys asmenys vertina gerai 57 % ir labai gerai 25 %. LAP gavėjai (82 %) teikiamas paslaugas vertina gerai. |
| * + 1. Dalijimasis gerąja patirtimi | Dalyvavimas susitikimuose ir pranešimų skaitymas tikslu dalintis gerąja patirtimi | **2022-11-16 d. Klaipėdos m savivaldybės tarybos posėdžių salėje** direktorius dalyvavo ir skaitė pranešimą susitikime su seniūnaičiais tema "Klaipėdos m. socialinės paslaugos ir bendradarbiavimas su seniūnaičiais".  2022-03-30, direktorius ir 4 darbuotojai dalyvavo VšĮ Klaipėdos socialinės ir psichologinės pagalbos centro organizuotoje 2 ak. val. diskusijoje „Smurtas artimoje aplinkoje: prevencija, apsauga, pagalba, bendradarbiavimas";  2022-09-26 socialinės darbuotojos (2) dalyvavo Klaipėdos m. socialinės paramos centro organizuotoje mainų programos susitikime pristatant Nakvynės namų teikiamų paslaugų aspektus. |
| 1.1.7. Paslaugų prieinamumas ir užtikrinimas įstaigoje | Apgyvendinimo paslaugų gavėjų skaičius | 2022 m. Nakvynės namuose apgyvendinimo paslaugą gavo 147 asmenys: 116 vyrų ir 31 moteris. |
|  | Institucijoje gavusių laikiną apnakvindinimą paslaugų gavėjų skaičius | 2022 m. Laikino apnakvindinimo paslauga suteikta 327 asmenims: 273 vyrai ir 49 moterys.  Saugios nakvynės paslauga (neblaiviems asmenims) suteikta 15 asmenų, 17 kartų.  23 asmenims pildyti individualaus darbo su asmeniu planai. |
|  | Intensyvią krizių įveikimo pagalbą gavusių asmenų skaičius | Intensyvios krizių įveikimo pagalbos įvykio vietoje paslauga suteikta81 asmeniui. Iš jų: 57 vyrai ir 24 moterys. |
|  | Iš pataisos įstaigų paleidžiamų (paleistų) asmenų kuriems suteiktos socialinės integracijos paslaugos, skaičius | Gauti pranešimai – 170, iš jų apie lygtinai paleidžiamus asmenis – 117; apie terminuotą bausmę atlikusius -53. Socialinės integracijos paslaugas įstaigoje gavo 176 asmenys, pagal jų sutikimus.  Didesnė dalis asmenų pageidavo pagalbos dėl dokumentų piniginei paramai gauti (35); gyvenamosios vietos deklaravimo (12); būsto radimo (16). |
|  | Asmenų, kuriems suteikta tarpininkavimo, atstovavimo, informavimo paslauga nutraukus apgyvendinimo paslaugas | Nuo 2022-01-01 įstaiga pradėjo teikti tarpininkavimo, atstovavimo, informavimo paslaugas asmenims išėjusiems gyventi savarankiškai. Patvirtintos būtinos formos darbo procesui. Stebimas minėtos paslaugos poreikis minimalus: užregistruota 15 siuntimų asmenims, kuriems siūlytos paslaugos, 14 – atsisakė, 1 – sutiko. Šiam asmeniui socialinė pagalba buvo teikta pagal poreikį. |
| 1.1.8. Tinkamas darbo organizavimo pokyčių procedūrų ir socialinių paslaugų įstaigų optimizavimo plano įgyvendinimas | Patvirtintas ir įgyvendintas Klaipėdos m. savivaldybės administracijos direktoriaus 2022-01-06 įsakymo Nr. P1-11 „Dėl biudžetinės įstaigos Klaipėdos miesto nakvynės namų didžiausio leistino pareigybių skaičiaus nustatymo“ įgyvendinimo priemonių planas | Patvirtinti šie įstaigos vidaus teisės aktai:  1.2022-02-08 direktoriaus įsakymas Nr. (1.3) AD1-6 „Dėl 2022-01-06 Klaipėdos miesto savivaldybės administracijos direktoriaus įsakymo Nr. P1-11 įgyvendinimo priemonių plano patvirtinimo“;  2. 2022-04-29 direktoriaus įsakymas Nr. (1.3) AD1-31 „Dėl biudžetinės įstaigos Klaipėdos miesto nakvynės namų struktūros patvirtinimo“.  3. 2022-02-17 direktoriaus įsakymu Nr. (1.3)AD1-13 patvirtinti atleidžiamų darbuotojų atrankos tvarka ir kriterijai bei sudaryta komisija.  Pažymėtina, įgyvendinant darbo organizavimo pokyčius, informavimo ir konsultavimo komunikacija buvo vykdoma lygiagrečiai su Nakvynės namų Darbo tarybos ir su Profesinės sąjungos atstovais, individualiai su darbuotojais, pagal poreikį teikiami atsiliepimai.  Organizuoti susirinkimai:  2022-05-17 protokolas Nr. (1.4.2)PR2-8 „Socialinių darbuotojų ir socialinių darbuotojų padėjėjų susirinkimas“ (dėl pokyčių po reorganizacijos; bendradarbiavimo su saugos tarnyba; darbo laiko grafikų ir kt.);  2022-10-20 protokolas Nr. (1.4.2)PR2-11 „Nakvynės namų administracijos ir profesinės sąjungos atstovų susirinkimas“ (dėl įvykusios Nakvynės namų reorganizacijos aptarimo). |
| * 1. **Uždavinys – Garantuoti higienos normas, atitinkančias patalpas bei saugų asmenų poreikiams pritaikytą apgyvendinimą** | | |
| Priemonės | Rezultato vertinimo kriterijai | Pasiekti rezultatai |
| * + 1. Darbų saugos ir gaisrinės saugos priežiūra ir kontrolė | Darbų saugos ir gaisrinės saugos įgyvendinimo kriterijai | Visi įstaigos darbuotojai yra aprūpinti darbo rūbais.  Adresu Šilutės pl. 8 atliktas profesinės rizikos vertinimas (2022-08-08) ir įsigytos žaliuzės;  Įstaigos lėšomis organizuotas darbuotojų (7) skiepijimas nuo erkinio encefalito.  Darbuotojams įsigytos mobiliojo ryšio priemonės (8). |
| 1. **Tikslas – Mažinti socialinės rizikos grupių suaugusių asmenų socialinę atskirtį, skatinant jų socialinę integraciją** | | |
| * 1. **Uždavinys – Mažinti socialinės rizikos asmenų socialinę atskirtį** | | |
| Priemonės | Rezultato vertinimo kriterijai | Pasiekti rezultatai |
| * + 1. Paslaugų gavėjų materialinių, socialinių, medicininių, psichologinių, teisinių, įdarbinimo problemų sprendimas tarpininkaujant su kitomis institucijomis. | Paslaugų gavėjų skaičius, kuriems organizuotos tarpininkavimo paslaugos | Įvertinus socialinių paslaugų gavėjų individualius poreikius ir socialines situacijas tarpininkavimo paslaugas gavo: 262 asmenys (apgyvendinimo paslaugų gavėjai) ir 111 (laikino apnakvindinimo ir intensyvios krizių įveikimo pagalbos). |
| * + 1. Psichologinės pagalbos teikimas | Suteiktų konsultacijų skaičius | Dėl neužimto psichologo etato, gauti psichologinę pagalbą paslaugų gavėjams yra galimybė bendradarbiaujant, sutarties pagrindu, su Klaipėdos psichologinės ir socialinės pagalbos centru. |
| * 1. **Uždavinys – siekti socialinės rizikos suaugusių asmenų efektyvios socialinės integracijos.** | | |
| Priemonės | Rezultato vertinimo kriterijai | Pasiekti rezultatai |
| * + 1. Motyvuoti asmenis dalyvauti įstaigos ir visuomeninėje veikloje | Vykdytų sociokultūrinių renginių skaičius | 2022 m. įvyko 16 sociokultūrinių renginių, kuriuose dalyvavo 64asmenys. |
| * + 1. Motyvuoti darbingo amžiaus asmenis įsitraukti į darbo rinką. | Darbingo amžiaus asmenys, kurie dirbo gaudami apgyvendinimo paslaugas. | 26 apgyvendinimo paslaugų gavėjai įsidarbino, atkreiptinas dėmesys, kad dauguma paslaugos gavėjų yra pensinio amžiaus arba neįgalūs asmenys. |
| * + 1. Tarpininkavimas susirandant gyvenamąją vietą | Asmenų pradėjusių gyventi savarankiškai skaičius | 15 asmenų, išvykus kitur gyventi (savo prašymu), iš jų 1 asmeniui gavus socialinį būstą; 4 asmenims išvykus į globos namus. |
| * + 1. Klaipėdos m. savivaldybės administracijos direktoriaus 2022 m. kovo 30 d. įsakymo Nr. AD1-404 “Dėl pavedimo” įgyvendinimas. | Organizuotos laikino apgyvendinimo paslaugos užsieniečiams ir Lietuvos Respublikos piliečiams, pasitraukusiems iš Ukrainos | Galimybe neatlygintinai gauti gyvenamąją vietą, adresu Šilutės pl. 8, bei socialinę pagalbą nakvynės namuose pasinaudojo 44 asmenys: 27 vyrai ir 17 moterų, iš jų 6 nepilnamečiai asmenys, atvykę kartu su tėvais. 2 asmenims, kuriems buvo išduoti leidimai laikinai gyventi Lietuvos Respublikoje buvo pradėta teikti apgyvendinimo nakvynės namuose paslauga bendrąja nustatyta tvarka. |

1. **Atlikti patikrinimai**, **auditai. Tikrinusių institucijų išvados.**

Klaipėdos m. savivaldybės centralizuotas vidaus audito skyrius vykdė:

„Kvalifikacijos kėlimui skirtų lėšų panaudojimo biudžetinėse įstaigose vertinimą“ (2022-03-10 Ataskaita Nr. CVAS-A-09-1), įvertinimas – labai gerai;

„Viešųjų pirkimų organizavimo biudžetinėse socialinių paslaugų įstaigose vertinimą“, pagal 2022-09-15 ataskaitą, įvertinimas–gerai, rekomendacijos suderintos.

1. **Problemos (sąlygotos vidaus ir išorės faktorių).**

Įstaigoje neužtikrinamas psichologinės pagalbos prieinamumas, kadangi ilgiau nei metus laiko nerandamas darbuotojas psichologo pareigoms atlikti.

Pastaraisiais metais stebima valytojų kaita dėl jų nepakankamos motyvacijos bei nepatrauklaus (mažo) darbo užmokesčio, patalpų specifikos ir valomų plotų 2 adresais.

2022 metais apmokestinus automobilių stovėjimą adresu Šilutės pl. 8, paslaugų gavėjams negalime užtikrinti nemokamo parkavimo atvykus į Nakvynės namus, o darbuotojai patiria papildomų išlaidų atvykus į darbą asmeniniu automobiliu. Raštu buvo teiktas prašymas į Klaipėdos miesto savivaldybės administraciją dėl leidimo nemokamai statyti transporto priemones apmokestintoje zonoje,  gautas pritarimas apie savivaldybės planuojamą įrengti vieną vietą automobiliams statyti 2023 metais. Darbuotojai yra informuojami apie planuojamos įrengti vietos veiksmus.

**5. Kitų metų veiklos prioritetai, tikslai ar kryptys.**

Planuojama įsivertinti rinkos bei įstaigos galimybes įsigyti psichologinės pagalbos bei valymosi paslaugas.

Planuojama stiprinti tarpinstitucinį bendradarbiavimą, tikslingai aktyviai bendradarbiautisu užimtumo, policijos, pataisos, sveikatos bei kitomis įstaigomis.

Gerinti organizacinę darbo kultūrą bei didinti personalo motyvaciją, siekiant pritraukti ir išlaikyti darbuotojus. Planuojama atlikti vidinį tyrimą, siekiant nustatyti motyvacinių priemonių poreikį bei pagal galimybes taikyti minėtas priemones.

Siekti teikiamų socialinių paslaugų kokybės ir užtikrinti informacijos apie socialines paslaugas prieinamumą. Planuojamos paslaugų gavėjų apklausos įsivertinti pasitenkinimo paslaugomis kriterijus bei nustatyti individualius poreikius.

Direktorė Alma Kontrimaitė